
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Σύσταση Δημοτικής, Επιχείρησης Εκμετάλλευσης Θερμοκηπίων στο 

* Δήμο Μήλου. 

Αύξηση εξόδων παράστασης στον Πρόεδρο του Επιμελητηρίου Ξάν¬ 
θης. . .. 

Καθορισμός χρονικών ορίων λειτουργίας καταστημάτων περιοχής 
τέως Διοικήσεως Πρωτευούσης για τη θερινή περίοδο 1989 . 
Διαδικασία παροχής φαρμακευτικής περίθαλψης στους ασφαλισμέ¬ 
νους του Δημοσίου, στις Νομαρχίες Αθήνας, Πειραιά, Ανατολι¬ 
κής Αττικής, Δυτικής Αττικής και Θεσσαλονίκης. 

Διαδικασία προμήθειας του ιδιοσκευάσματος Ερυθροποιητίνη από 
ασφαλισμένους του Δημοσίου που υποβάλλονται σε αιμοκά¬ 
θαρση.. 

Αντιστοιχία οργανικών διοικητικών μονάδων του Πανεπιστημίου 
Ιωαννίνων προς τις οργανικές μονάδες του Ν. 1586/1986 και 

καθορισμός προϊσταμένων των μονάδων αυτών. 

Αντιστοιχία οργανικών διοικητικών μονάδων της Ανώτατης Βιομη¬ 
χανικής Σχολής Θεσσαλονίκης, προς τις οργανικές μονάδες του 
Ν. 1586/1986, και καθορισμός προϊσταμένων των μονάδων 

αυτών.. 

Αντιστοιχία οργανικών διοικητικών μονάδων της Ανώτατης Βιομη¬ 
χανικής Σχολής Πειραιά, 1 προς τις οργανικές μονάδες του Ν. 
1586/1986, και καθορισμός προϊσταμένων των μονάδων-αυ¬ 
τών.. 

Αντιστοιχία οργανικών διοικητικών μονάδων του Πανεπιστημίου 
Πατρών προς τις οργανικές μονάδες του Ν. 1586/86 και καθο¬ 
ρισμός προϊσταμένων των μονάδων αυτών.; . . 9 

Αντιστοιχία οργανικών μονάδων των πανεπιστημιακών νοσοκο¬ 
μείων Αιγινητείου και Αρεταιείου προς τις οργανικές μονάδες 


του ν. 1586/86 και καθορισμός προϊσταμένων των μονάδων 

αυτών..10 

Ανανέωση συμβάσεων έργου για την καθαριότητα των δημόσιων 

σχολείων Α/θμιας και Β/θμιας Εκπαίδευσης.11 

Πρόσληψη προσωπικού για τις λειτουργικές ανάγκες του Νεογνικού 
Τμήματος της Μαιευτικής Γυναικολογικής Κλινικής του Αρε- 

ταίειου Νοσοκομείου...12 

Τροποποίηση των Ε5/7148/23.10.84 (ΦΕΚ 785/Τ.Β./84) και 
Ε5/5025/16.9.85 (ΦΕΚ 660/Τ.Β./85) αποφάσεων του 

ΤΠΕΠΘ. 13 

Ανάθεση έργου από το ΚΘΒΕ.14 

Ανασυγκρότηση Επιτροπής συντονισμού και οικον. υποστήριξης 
διοργανώσεων ειδικών προγραμμάτων, έργων υποδομής ειδι¬ 
κών αθλητικών προγραμμάτων. .15 

Χαρακτηρισμός του Ι.Ν. Κοιμήσεως Θεοτόκου Πέρσαινας Ηλείας 

ως κτιρίου χρήζοντος ειδικής κρατικής προστασίας.16 

Καθορισμός ανωτάτου ορίου πρόσληψης έκτακτου προσωπικού για 
κάλυψη εποχιακών και πρόσκαιρων αναγκών στον Ο.Σ.Ε. . . 17 


Αριθ. 22017 (1) 

Σύσταση Δημοτικής Επιχείρησης Εκμετάλλευσης θερμοκηπίων στο 
Δήμο Μήλου. . 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 246 του Π. Δ/τος 76/85 
«Δημοτικός και Κοινοτικός Κώδικας», όπως τροποποιήθηκαν με τις 
διατάξεις της παρ. 1 του άρθρου 20 του Ν. 1832/89. 

2. Την απόφαση του Υπουργού Εσωτερικών με αριθμό 25027/ 
9.4.1984, που δημοσιεύθηκε στο ΦΕΚ 244/Β'/19.4.84. 

3. Την απόφαση του Δ.Σ. Μήλου του Ν. Κυκλάδων με αριθμό 155/ 

88, αποφασίζουμε: 

1. Συνιστάται στο Δήμο Μήλου του Νομού Κυκλάδων Επιχείρηση με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΕΚΜΕΤΑΛΛΕΥΣΗΣ 
ΘΕΡΜΟΚΗΠΙΩΝ», ως ίδιο νομικό πρόσωπο ιδιωτικού δικαίου, το 
οποίο διέπεται από τις διατάξεις των άρθρων 246 έως 253, 256, 260 
και 272 του Π. Δ/τος 76/85 «Δημοτικός και Κοινοτικός Κώδικας», 
όπως τροποποιήθηκαν με τις διατάξεις του άρθρου 20 του Ν. 1832/ 

89. 

2. Σκοπός της Επιχείρησης είναι: 

Η παραγωγή, διάθεση και εμπορία κηπευτικών, ανθοκομικών και 
θερμοκηπευτικών προϊόντων. 

3. Η επιχείρηση διοικείται από πενταμελές (5μελές) Διοικητικό Συμ¬ 
βούλιο, που τα μέλη του ορίζονται μαζί με αναπληρωτές από το Δ.Σ. 
Από τα μέλη του Διοικητικού Συμβουλίου δύο (2) είναι αιρετοί εκπρό¬ 
σωποι του Δήμου Μήλου, ένας (1) είναι εκπρόσωπος του Γεωργικού Συ¬ 
νεταιρισμού και τα υπόλοιπα δύο (2) μέλη είναι δημότες ή κάτοικοι του 
Δήμου που έχουν πείρα ή γνώσεις σχετικές με το αντικείμενο της Επι¬ 
χείρησης. 

Στα μέλη του Διοικητικού Συμβουλίου προστίθεται και εκπρόσωπος 
των εργαζομένων (χωρίς αλλαγή της συστατικής πράξης), όταν η επι¬ 
χείρηση απασχολεί περισσότερους από είκοσι εργαζομένους. 

4. Η διάρκεια της Επιχείρησης είναι δέκα (10) χρόνια από τη δημο¬ 
σίευση της απόφασης αυτής στην Εφημερίδα της Κυβερνήσεως. 

5. Έδρα της Επιχείρησης είναι ο Δήμος Μήλου του Νομού Κυκλά¬ 
δων. 

6. Ο Δήμος Μήλου διαθέτει στην Επιχείρηση χρηματικό ποσό δραχ¬ 
μές 3.000.000 ως κεφάλαιό της. 

7. Πόροι της Επιχείρησης είναι: τα έσοδα από την εκμετάλλευση του 
Θερμοκηπίου, και γενικά από την άσκηση της δράστηριότητάς της, οι 
πρόσοδοι από την περιουσία της, δάνεια, κληρονομιές, εισφορές, δωρεές 
και λοιπές επιχορηγήσεις. 

8. Η επιχορήγηση διαλύεται: 

α) Με απόφαση του Δημοτικού Συμβουλίου, με την απόλυτη πλειο- 
ψηφία των μελών του και απόφαση του Υπουργού Εσωτερικών. 

β) Όταν λήξει χωρίς να παραταθεί η διάρκεια της Επιχείρησης και 

γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 
εκκαθαριστές που ορίζονται από το δημοτικό συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, ειαπράτ- 
τονται οι απαιτήσεις, ρευστοποιείται η περιουσία και πληρώνονται τα 
χρέη της Επιχείρησης. 

Το υπόλοιπο περιέρχεται στο Δήμο Μήλου. 

9. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της Επι¬ 
χείρησης, διέπονται από τις σχετικές με τις δημοτικές και κοινοτικές 
επιχορηγήσεις διατάξεις του Π. Δ/τος 76/85 Δ.Κ.Κ., την 1832/89 
και τη με αριθμό 25027/9.4.84 απόφαση του Υπουργού Εσωτερικών, 
που δημοσιεύθηκε στο ΦΕΚ 244/Β'/19.4.84. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Απριλίου 1989 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
- φ - 

Αριθ. 2021239/2405 (2) 

Αύξηση εξόδων παράστασης στον Πρόεδρο του Επιμελητηρίου Ξάνθης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του εδαφ. 7 παρ. β’ του άρθρου 4 του Ν. 1746/88 
«ρύθμιση του θεσμού των Επιμελητηρίων και άλλες διατάξεις». 

2. Την αριθ. Β3-139/16.2.87 κοινή απόφαση του Πρωθυπουργού 
και του Υπουργού Εμπορίου «ανάθεση αρμοδιοτήτων στον Υφυπουργό 
Εμπορίου». 

3. Το έγγραφο αριθ. Φ.622/3931/12.12.88 του Επιμελητηρίου 
Ξάνθης και το συνημμένο σ’ αυτό από 9.12.88 Πρακτικό του Διοικητι¬ 
κού του Συμβουλίου, αποφασίζουμε: 

Καθορίζουμε το ύψος των εξόδων παράστασης του Προέδρου του 
Επιμελητηρίου Ξάνθης από 4.000 δρχ. μηνιαίως στο ποσό των 
10.000 δρχ. μηνιαίως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Μαΐου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΦΥΠΟΥΡΓΟΣ ΕΜΠΟΡΙΟΥ 

ΔΗΜΗΤΡΗΣ ΤΣΟΒΟΛΑΣ ΓΙΩΡΓΟΣ ΔΑΣΚΑΛΑΚΗΣ 

-♦ - 

Αριθ, 1533 (3) 

Καθορισμός χρονικών ορίων λειτουργίας καταστημάτων περιοχής τέως 
Διοικήσεως Πρωτευούσης για τη θερινή περίοδο 1989. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του πρώτου και δεύτερου άρθρου του Ν. 1788/88 
που κύρωσε την με αριθμ. 10/19.1.88 Π.Υ.Σ. «ρυθμίσεις για τη βελτί¬ 
ωση της ποιότητας ζωής στην Αθήνα». 

2. Τις διατάξεις του άρθρου 16 του Ν. 1558/85 «Κυβέρνηση και Κυ¬ 
βερνητικά όργανα». 

3. Τις κλιματολογικές συνθήκες που επικρατούν κατά τη θερινή πε¬ 
ρίοδο και την υπάρχουσα υποδομή στα καταστήματα. 

4. Τις απόψεις των οικείων επαγγελματικών Οργανώσεων εργοδο¬ 
τών και εργαζομένων. 

5. Την από 11.5.89 γνώμη του Ανωτάτου Συμβουλίου Εργασίας. 

6. Τις ανάγκες εξυπηρέτησης του καταναλωτικού κοινού, αποφασί¬ 
ζουμε: 

Καθορίζουμε το ωράριο λειτουργίας των εμπορικών καταστημάτων, 
καταστημάτων τροφίμων και κρεοπωλείων - οπωρολαχανοπωλείων 
περιοχής τέως Διοικήσεως Πρωτευούσης, από 16 Μαΐου 1989, για τη 
θερινή περίοδο ως εξής: 

α. Εμπορικών καταστημάτων - καταστημάτων τροφίμων και οπω¬ 
ρολαχανοπωλείων: 

Δευτέρα 8.00 - 15.00 

Τρίτη 8.00 - 14.00 και 17.30 - 20.30 

Τετάρτη 8.00 - 15.00 


Πέμπτη 8.00 - 14.00 και 17.30 - 20.30 

Παρασκευή 8.00 - 14.00 και 17.30 - 20.30 
Σάββατο 8.00 - 15.00 


β. Κρεοπωλείων 
Δευτέρα 
Τρίτη 
Τετάρτη 
Πέμπτη 
Παρασκευή 
Σάββατό 


7.30 - 15.00 

7.30 - 15.30 


7.30 - 15.30 

7.30 - 15.30 

7.30 - 13.30 και .17.30 - 20.30 

7.30 - 15.00 

Η απόφαση αυτή που κοινοποιείται για εκτέλεση να δημοσιευθεί στην 
Εφημερίδα της Κυβερνήσεως και να επικυρωθεί με νομοθετική διάταξη. 


Αθήνα, 12 Μαΐου 1989 


Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 


-♦- 

Αριθ. Α7α/4193 (4) 

Διαδικασία παροχής φαρμακευτικής περίθαλψης στους ασφαλισμένους 

του Δημοσίου, στις Νομαρχίες Αθήνας, Πειραιά, Ανατολικής Αττι¬ 
κής, Δυτικής Αττικής και Θεσσαλονίκης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Β.Δ. 665/62 «περί της υγειονομικής περιθάλ- 
ψεως των τακτικών δημοσίων πολιτικών υπαλλήλων των πολιτικών 
και στρατιωτικών συνταξιούχων, των μελών των οικογενειών αυτών 
κ.λπ.» (ΦΕΚ 167/Α762). 

2. Τις διατάξεις του άρθρου 11 του Ν. 1278/82 «Για τη σύσταση 
Κεντρικού Συμβουλίου Υγείας» (ΦΕΚ 105/Α'/82). 

3. Το γεγονός ότι η εξυπηρέτηση των ασφαλισμένων του Δημοσίου 
στις Νομαρχίες Αθήνας, Πειραιά, Ανατολικής Αττικής, Δυτικής Αττι¬ 
κής και Θεσσαλονίκης είναι προβληματική, από την αισθητή μείωση 
του αριθμού των ελεγκτών γιατρών του Δημοσίου, αποφασίζουμε: 

1. Φαρμακευτικές συνταγές για τους ασφαλισμένους του Δημοσίου 
που η συνολική αξία τους δεν υπερβαίνει το ποσό των πέντε χιλιάδων 
(5.000) δραχμών, δεν υπόκεινται σε προέλεγχο από τους ελεγκτές για¬ 
τρούς του Δημοσίου, εφόσον εκτελούνται σε συμβεβλημένα από το Δη¬ 
μόσιο Φαρμακεία της ελεύθερης εκλογής των ασφαλισμένων, των Νο¬ 
μαρχιών Αθηνών, Πειραιά, Ανατολικής Αττικής, Δυτικής Αττικής και 
Θεσσαλονίκης. 

2. Η ανωτέρω διαδικασία ισχύει αποκλειστικά, για μία μόνο συνταγή 
μέσα στον ίδιο ημερολογιακό μήνα και για κάθε ασφαλισμένο. 

3. Ο συμβεβλημένος με το Δημόσιο φαρμακοποιός, προτού εκτελέσει 
τη συνταγή υποχρεούται να συμπληρώσει, με δική του ευθύνη, στην οι¬ 
κεία θέση της εντολής του συνταγολογίου, το αντίστοιχο ποσοστό συμ¬ 
μετοχής (εφόσον προβλέπεται συμμετοχή), που αναγράφεται στη σελίδα 
7 του βιβλιαρίου νοσηλείας και να εισπράξει αυτή. Συνυπεύθυνος για τη 
σωστή συμπλήρωση και καταβολή του ποσοστού συμμετοχής, είναι και 
ο ίδιος ο ασφαλισμ ένο; . —- 

4. Φαρμακευτικές συνταγές ανεξαρτήτως ποσού και αριθμού που 
εκτελούνται σε μη συμβεβλημένα με το Δημόσιο φαρμακεία, θεωρού¬ 
νται υποχρεωτικά από τους ελεγκτές γιατρούς του Δημοσίου. 

5. Σε περίπτωση που ο ασφαλισμένος εκτελέσει δεύτερη ή και περισ¬ 
σότερες φαρμακευτικές συνταγές, ανεξαρτήτως ποσού, μέσα στον ίδιο 
ημερολογιακό μήνα, χωρίς θεώρησή τους από τον ελεγκτή γιατρό του 
Δημοσίου, θα του επιβάλλονται οι προβλεπόμενες από τις ισχύουσες 
διατάξεις κυρώσεις και θα του καταλογίζεται το αντίστοιχο ποσό της ή 
των συνταγών. 

6. Η διαδικασία εκτέλεσης φαρμακευτικών συνταγών που καθορίζε¬ 
ται με την απόφασή μας Α7α/οικ. 1802/21.2.86 (ΦΕΚ 111 /Β"/ 
14.3.86), σύμφωνα με την οποία οι φαρμακευτικές συνταγές που συ¬ 
μπληρώνονται από γιατρούς του ΕΣΥ, ανεξαρτήτως ποσού και αριθμού 
αυτών, εκτελούνται από τα φαρμακεία της ελεύθερης επιλογής του 
ασφαλισμένου χωρίς να απαιτείται προηγούμενη θεώρησή τους από τον 
ελεγκτή γιατρό του Δημοσίου, εξακολουθεί να ισχύει. 

7. Ο συμβεβλημένος με το Δημόσιο φαρμακοποιός, προτού εφαρμό¬ 
σει τη νέα διαδικασία εκτέλεσης φαρμακευτικών συνταγών οφείλει να 
συμπληρώσει υπεύθυνη δήλωση, ότι αποδέχεται τον όρο 3 της απόφα¬ 
σης αυτής, την οποία θα καταθέσει στην αρμόδια Δ/νση Υγιεινής της 

Νομαρχίας, στην αρμοδιότητα της οποίας υπάγεται το φαρμακείο του, 
για να επισυναφθεί στην ατομική του σύμβαση. 

8. Για την κατηγορία των φαρμάκων που προβλέπεται ειδική διαδι¬ 
κασία χορήγησης βάσει κανονιστικών Υπουργικών αποφάσεων, εξακο¬ 
λουθεί να ισχύει η καθορισμένη με τις αποφάσεις αυτές διαδικασία. 

9. Η απόφαση αυτή να δημοσιευθεί στην Εφημερίδα της Κυβερνή- 
σεως και θα ισχύσει από 1.6.1989. 

Αθήνα, 10 Μαΐου 1989 

Ο ΥΠΟΥΡΓΟΣ 

ΑΠΟΣΤΟΛΟΙ ΚΑΚΛΑΜΑΝΗΣ 
-♦- 

Αριθ. Α7α/4662 (5) 

Διαδικασία προμήθειας του ιδιοσκευάσματος Ερυθροποιητίνη από 

ασφαλισμένους του Δημοσίου που υποβάλλονται σε αιμοκάθαρση. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Β.Δ. 665/62 (ΦΕΚ 167/Α /62). 

2. Τις διατάξεις του άρθρου 11 του Ν. 1272/82 (ΦΕΚ 105/Α"/ 
82). 

3. Το αριθ. Α3β/Φ.15/5202/4.4.89 έγγραφο της Δ/νσης Ιατρι¬ 
κής Αντίληψης. 

4. Την ανάγκη απλούστευσης της διαδικασίας προμήθειας του ιδιο¬ 
σκευάσματος «Ερυθροποιητίνη» (ΕΡΚΕΧ), αποφασίζουμε: 

Καθορίζουμε παρακάτω τη διαδικασία προμήθειας του ιδιοσκευά¬ 
σματος ερυθροποιητίνη από τους ασθενείς που υποβάλλονται σε αιμοκά¬ 
θαρση. 

1. Το αναγκαίο για την περίπτωση αυτή ιδιοσκεύασμα θα χορηγείται 
στους ασφαλισμένους του Δημοσίου από τα Κρατικά Νοσοκομεία, στις 
μονάδες των οποίων έχουν ενταχθεί. 

2. Το ιδιοσκεύασμα αυτό θα καταχωρείται στο βιβλιάριο νοσηλείας 
του ασθενή από τον υπεύθυνο γιατρό του αρμόδιου Τμήματος του Νοσο¬ 
κομείου και θα σφραγίζεται με την επίσημη σφραγίδα του Νοσοκομείου. 
Στη συνέχεια, η εντολή αυτή θα αποκόπτεται από το βιβλιάριο, θα πα- 
ραδίδεται στο Νοσοκομείο από το οποίο θα παραλαμβάνει το ιδιοσκεύα¬ 
σμα που αναγράφεται σ’ αυτή. Οι εντολές αυτές δεν θα θεωρούνται από 
τους Ελεγκτές γιατρούς του Δημοσίου. 

3. Σε περίπτωση κατά την οποία ο ασθενής κάνει την αιμοκάθαρση σε 
ιδιωτική κλινική, θα πρέπει το ιδιοσκεύασμα να αναγράφεται από τον 
υπεύθυνο για τη συγκεκριμένη περίπτωση γιατρό στο βιβλιάριο νοση¬ 
λείας του ασφαλισμένου, οι δε εντολές να θεωρούνται υποχρεωτικά από 
τους ελεγκτές γιατρούς του Δημοσίου. 

Στη συνέχεια ο ασφαλισμένος θα προσέρχεται στο Κρατικό Νοσοκο¬ 
μείο όπου θα παραδίδει την εντολή και θα προμηθεύεται το ιδιοσκεύα¬ 
σμα 'άυτό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Μαΐου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 
^-♦-- 

Αριθ. Β1/378 (6) 

Αντιστοιχία οργανικών διοικητικών μονάδων του Πανεπιστημίου Ιωαν- 

νίνων προς τις οργανικές μονάδες του Ν. 1586/1986 και καθορι¬ 
σμός προϊσταμένων των μονάδων αυτών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: · 

1. Τις διατάξεις των άρθρων 9 παρ. 10 και 16 παρ. 8 του Ν. 
1586/86 (ΦΕΚ 37/Ά) και 

2. Το έγγραφο 9084/15.5.1987 του Πανεπιστημίου Ιωαννίνων, 
αποφασίζουμε: 

Άρθρο 1 

Αντιστοίχηση μονάδων. 

Μέχρι την έκδοση του οργανισμού των διοικητικών υπηρεσιών του 


Πανεπιστημίου Ιωαννίνων η αντιστοιχία, των οργανικών διοικητικών 
μονάδων του Ιδρύματος τούτου, προς τις οργανικές μονάδες του άρθρου 
9 παρ. 3 και 4 του Ν. 1586/1986, ορίζεται ως εξής: 

Ι.α) Της Τεχνικής Υπηρεσίας (άρθρο 29 Ν.Δ. 746/70, ΦΕΚ 267/ 
Ά, και άρθρο 1 Υ.Α. 160282/10393/13.11.1971, ΦΕΚ 979/Β'), 
με διεύθυνση, 

β) των μονάδων αυτής: ΐ) Γραφείο Μελετών, ϋ) Γραφείο εκτέλεσης 
έργων, ίίϊ) Γ ραφείο Συντήρησης Έργων, και ϊν) Γ ραφείο Διοικητικού, 
με τμήματα. 

2. Της υπηρεσίας βιβλιοθήκης (άρθρο 49 Ν. 140 1/83, ΦΕΚ 173/ 
Α’), με διεύθυνση. 

3. Των Γραμματειών Σχολών καιτων Τμημάτων (άρθρα 30 και 46 
του Ν. 1268/82), με τμήματα. 

4. Ο Προϊστάμενος Γραμματείας Σχολής ασκεί ταυτόχρονα και τα 
καθήκοντα του Προϊσταμένου της Γραμματείας ενός από τα τμήματα 
που ανήκουν στη Σχολή. 

Άρθρο 2 

Καθορισμός Προϊσταμένων. 

Οι Προϊστάμενοι των οργανικών διοικητικών μονάδων του Πανεπι¬ 
στημίου Ιωαννίνων, ορίζονται ως εξής: 

Ι.α) Των Διευθύνσεων Διοικητικού και Οικονομικών Υπηρεσιών, 
υπάλληλοι των Κλάδων ΠΕ Διοικητικού-Οικονομικού ή ΤΕ Διοικητι- 
κού-Λογιστικού. 

β) Των τμημάτων της Διεύθυνσης Διοικητικού: ϊ) Προσωπικού, ϋ) 
Διεκ/σεως και Αρχείου και ίίί) Δημοσιευμάτων καθώς και των τμημά¬ 
των της Διεύθυνσης Οικονομικών Υπηρεσιών: ί) Λογιστηρίου και ϋ) Τα¬ 
μείου, υπάλληλοι των κλάδων Π.Ε. Διοικητικού-Οικονομικού ή Τ.Ε. 
Διοικητικού-Λογιστικού ή Δ.Ε. Διοικητικού-Λογιστικού. 

2. Της Τεχνικής Υπηρεσίας και των Γραφείων αυτής: ί) Μελετών, ΐΐ) 
Εκτέλεσης Έργων και ίίί) Συντήρησης Έργων, υπάλληλοι των κλάδων 
Π.Ε. Μηχανικών ή Τ.Ε. Τεχνολογικών Εφαρμογών. 

3. Της υπηρεσίας Βιβλιοθήκης, υπάλληλος του κλάδου ΠΕ Βιβλιο- 
θηκονόμων. 

4’. Των Γραμματειών των Σχολών με την επιφύλαξη της παρ. 4 του 
προηγούμενου άρθρου, των Γραμματειών των Τμημάτων, τού Γρα¬ 
φείου Διοικητικού της τεχνικής υπηρεσίας, υπάλληλοι των κλάδων 
Π.Ε. Διοικητικού-Οικονομικού ή ΤΕ Διοικητικού-Λογιστικού ή ΔΕ 
Διοικητικού-Λογιστικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Μαΐου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΘΡΗΣΚΕΥΜΑΤΩΝ 

ΑΝΑΣΤΑΣΙΟΣ ΠΕΠΟΝΗΣ ΓΙΩΡΓΟΣ Α. ΠΑΠΑΝΔΡΕΟΥ 

-♦- 

Αριθ. ΒΙ/38Ι (7) 

Αντιστοιχία οργανικών διοικητικών μονάδων της Ανώτατης Βιομηχα¬ 
νικής Σχολής Θεσσαλονίκης, προς τις οργανικές μονάδες του Ν. 

1586/1986, και καθορισμός προϊσταμένων των μονάδων αυτών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 9 παρ. 10 και 16 παρ. 8 του Ν. 
1586/86 (ΦΕΚ 37/Ά) και 

2. Το έγγραφο 1269/2.2.1987 της Ανώτατης Βιομηχανικής Σχο¬ 
λής Θεσσαλονίκης, αποφασίζουμε: 

Άρθρο Γ 

Αντιστοίχηση μονάδων. ’ 

Μέχρι την έκδοση του οργανισμού των διοικητικών υπηρεσιών της 
Ανώτατης Βιομηχανικής Σχολής Θεσσαλονίκης, η αντιστοιχία των υφι¬ 
στάμενων οργανικών διοικητικών μονάδων του Ιδρύματος τούτου, προς 
τις οργανικές μονάδες του άρθρου 9 παρ. 3 και 4 του Ν. 1586/1986, 
ορίζεται ως ακολούθως: 

α) Της Διοικητικής Υπηρεσίας (άρθρο 8 του Β.Δ. 153/1962, ΦΕΚ 
36/Α\ και πρυτανική πράξη 2555/1978, ΦΕΚ 942/Β - ), με διεύ- 

β) Της Υπηρεσίας Βιβλιοθήκης (άρθρο 59 του Β.Δ. 153/1962 και 
άρθρο 7 παρ. 7 του Ν. 1268/1982, όπως τροποποιήθηκε με το άρθρο 
49 παρ. 5 του Ν. 1404/1983), με διεύθυνση. 

γ) Της Γραμματείας του ΚΟΒΕ (Π.Δ. 484/1979, ΦΕΚ 144/Α'), 
με διεύθυνση. 

Στη Γραμματεία του ΚΟΒΕ υπάγεται και η γραμματεία του λογα¬ 
ριασμού για την αξιοποίηση κονδυλίων εκτέλεσης ερευνητικού έργου 
(άρθρα 2β και 5 του Π.Δ 432/1981, ΦΕΚ 118/Α’). 

δ) Της Οικονομικής Υπηρεσίας (άρθρα 8 και 22 του Β.Δ. 153/1962 
και πρυτανική πράξη 2555/1978, ΦΕΚ 942/Β"), με τμήμα. 

στ) Της Υπηρεσίας Προμηθειών, Εκτέλεσης Έργων και Διαχείρισης 
Υλικού (άρθρο 61 του Β.Δ. 153/1962 και πρυτανική πράξη 1456/ 
1981), με τμήμα. 

ζ) Των γραμματειών των τμημάτων: αα) Οικονομικών Επιστημών 
και ββ) Διοίκησης Επιχειρήσεων (Π.Δ. 436/1985, ΦΕΚ 156/Α'), με 
τμήματα. 

Άρθρο 2 

Καθορισμός Προϊσταμένων. 

Οι Προϊστάμενοι των οργανικών διοικητικών μονάδων της ΑΒΣ 
Θεσσαλονίκης, ορίζονται ως εξής: 

α) Της Διοικητικής Υπηρεσίας και της Γραμματείας του Κ.Ο.Β.Ε., 
υπάλληλοι των κλάδων Π£ Διοικητικού-Οικονομικού ή ΤΕ Διοικητι- 
κού-Λογιστικού. 

β) Της υπηρεσίας Βιβλιοθήκης, υπάλληλος του κλάδου ΠΕ ή ΤΕ Βι- 
βλιοθηκονόμων. 

γ) Των Υπηρεσιών: αα) Οικονομικής Υπηρεσίας, ββ) Υπηρεσίας της 
Λέσχης και γγ) Υπηρεσίας Προμηθειών, Εκτέλεσης Έργων και Διαχεί¬ 
ρισης Υλικού. Επίσης των γραμματειών των τμημάτων: αα) Οικονομι¬ 
κών Επιστημών και ββ) Διοίκησης Επιχειρήσεων, υπάλληλοι των κλά¬ 
δων ΠΕ Διοικητικού-Οικονομικού ή ΤΕ Διοικητικού-Λογιστικού ή ΔΕ 
Διοικητικού-Λογιστικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Μαΐου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΘΡΗΣΚΕΥΜΑΤΩΝ 

ΑΝΑΣΤΑΣΙΟΣ ΠΕΠΟΝΗΣ ΓΙΩΡΓΟΣ Α. ΠΑΠΑΝΔΡΕΟΥ 

-- - 

Αριθ. Β1/380 (8) 

Αντιστοιχία οργανικών διοικητικών μονάδων της Ανώτατης Βιομηχα¬ 
νικής Σχολής Πειραιά, προς τις οργανικές μονάδες του Ν. 1586/ 

1986, και καθορισμός προϊσταμένων των μονάδων αυτών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 9 παρ. 10 και 16 παρ. 8 του Ν. 
1586/86 (ΦΕΚ 37/Ά) και 

2. Τη γνώμη του Πρυτανικού Συμβουλίου (συνεδρίαση 4.11.86) της 
Α.Β.Σ. Πειραιά, αποφασίζουμε: 

Άρθρο 1 

Αντιστοίχηση μονάδων. 

Μέχρι την έκδοση του οργανισμού των διοικητικών υπηρεσιών της 
Ανώτατης Βιομηχανικής Σχολής Πειραιά, η αντιστοιχία των οργανι¬ 
κών διοικητικών μονάδων του Ιδρύματος τούτου, προς τις οργανικές 
μονάδες του άρθρου 9 παρ. 3 και 4 του Ν. 1586/1986, ορίζεται ως 
ακολούθως: 

1. Της Υπηρεσίας Βιβλιοθήκης (άρθρο 1 του Π.Δ. 1088/1977, 
ΦΕΚ 355/Ά και άρθρο 49 του Ν. 1404/1983, ΦΕΚ 173/Α'), με 
διεύθυνση.. 


2. Των Γραμματειών των τμημάτων (Π.Δ. 43/84 ΦΕΚ 14/Α’), με 
τμήματα. 

Άρθρο 2 

Καθορισμός Προϊσταμένων. 

Οι Προϊστάμενοι των οργανικών διοικητικών μονάδων της Α.Β.Σ. 
Πειραιά, ορίζονται ως εξής: 

1. Της Υπηρεσίας Βιβλιοθήκης, υπάλληλος του κλάδου ΠΕ Βιβλιο- 
θηκονόμων. 

2. α) Της Διεύθυνσης Διοικητικού και τμημάτων αυτής: ί) Προσωπι¬ 
κού, ίί) Οικονομικού και ϊϊϊ) Πρωτοκόλλου και Αρχείου. 

β) Των Γραμματειών των τμημάτων καθώς και του τμήματος Φοι¬ 
τητικής Μέριμνας, υπάλληλοι των κλάδων ΠΕ Διοικητικού- 
Οικονομικού ή ΠΕ Διοικητικού-Λογιστικού ή ΔΕ Διοικητικούς 
Λογιστικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Μαΐου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΘΡΗΣΚΕΥΜΑΤΩΝ 

ΑΝΑΣΤΑΣΙΟΣ ΠΕΠΟΝΗΣ ΓΙΩΡΓΟΣ Α. ΠΑΠΑΝΔΡΕΟΥ 

-♦- 

Αριθ. Β1/377 (9) 

Αντιστοιχία οργανικών διοικητικών μονάδων του Πανεπιστημίου Πα¬ 
τριόν προς τις οργανικές μονάδες του Ν. 1586/86 και καθορισμός 
προϊσταμένων των μονάδων αυτών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 9 παρ. 10 και 16 παρ., 8 του Ν. 
1586/86 (ΦΕΚ 37Α) και 

2. Το έγγραφο αριθμ. 2334/30.8.88 του Παν/μίου Πατρών, απο¬ 
φασίζουμε: 

Άρθρο 1 

Αντιστοίχηση μονάδων 

Μέχρι την έκδοση του οργανισμού των διοικητικών υπηρεσιών του 
Πανεπιστημίου Πατρών, η αντιστοιχία των διοικητικών μονάδων του 
Ιδρύματος τούτου προς τις οργανικές μονάδες του άρθρου 9 παρ. 3 και 
4 του Ν. 1586/86, ορίζεται ως εξής: 

1. Της Διοικητικής Υπηρεσίας (ΒΔ 71/68, Π.Δ. 1137/81) με διεύ¬ 
θυνση. Λ, 

2. Της Οικονομικής Υπηρεσίας (Β.Δ. 71/68 Π.Δ. 1137/81), με 
διεύθυνση. 

3. α) Της Τεχνικής Υπηρεσίας (Β.Δ. 360/71) με διεύθυνση β) των 
μονάδων αυτής ι) Γραφείο Εκτέλεσης Έργων ιι) Γραφείο Συντήρησης 
Έργων, ιιι) Γραφ. Μελετών και ιν) Γραφείο Διοικητικού, με τμήματα. 

4. Της Υπηρεσίας Βιβλιοθήκης (άρθρο 49 Ν. 1404/83), με διεύ¬ 
θυνση 

5. Το Γραφείο Δημοσιότητας (Β.Δ. 71/68, Υ.Α.Φ. 141/Β3/ 
1402/7.3.1984) σε ανεξάρτητο τμήμα. 

6. Των Γραμματειών Σχολών και των τμημάτων (άρθρα 30 και 46 
Ν. 1268/82, Π.Δ. 325/85) με τμήματα. 

7. Ο Προϊστάμενος Γραμματείας Σχολής ασκεί ταυτόχρονα και τα 
καθήκοντα του Προϊσταμένου της Γραμματείας ενός από τα τμήματα 
που ανήκουν στη Σχολή. 

Άρθρο 2 

Καθορισμός Προϊσταμένων 

Οι Προϊστάμενοι των οργανικών διοικητικών μονάδων του Πανεπι¬ 
στημίου Πατρών, ορίζονται ως εξής: 

1. α) της Διοικητικής Υπηρεσίας και των τμημάτων αυτής: 
ι) Προσωπικού, ιι) Μητρώου, ιιι) Αρχείου και ιν) Διεκπεραίωσης 
β) της Οικονομικής Υπηρεσίας και των τμημάτων αυτής: 
ι) Λογιστηρίου, ιι) Ταμείου και ιιι) Υλικού και Προμηθειών 
γ) των Γραμματειών των Σχολώνμε την επιφύλαξη της παρ. 7 του 

προηγούμενου άρθρου. 

δ) των Γραμματειών των τμημάτων 

ε) των Γραφείων: ι) Δημοσιότητος και ιι) του Γραφείου Διοικητικού 
της Τεχνικής Υπηρεσίας, υπάλληλοι των κλάδων ΠΕ Διοικητικού - Οι¬ 
κονομικού ή ΤΕ Διοικητικού - Λογιστικού ή ΔΕ Διοικητικού - Λογιστι¬ 
κού. 

2. Της Τεχνικής Υπηρεσίας και των Γραφείων αυτής: 

ι) Εκτέλεσης Έργων ιι) Συντήρησης Έργων και ιιι) Μελετών υπάλ¬ 
ληλοι των κλάδων ΠΕ Μηχανικών ή ΤΕ Τεχνολογικών Εφαρμο¬ 
γών. 

3. Της Υπηρεσίας Βιβλιοθήκης, υπάλληλοι του κλάδου ΠΕ Βιβλιο- 
θηκονόμων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Μαΐου 1989 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ 8. ΘΡ/ΤΩΝ 

ΑΝΑΣΤΑΣΙΟΣ ΠΕΠΟΝΗΣ ΓΙΩΡΓΟΣ Α. ΠΑΠΑΝΔΡΕΟΥ 

Αριθ. Β1/379 (10) 

Αντιστοιχία οργανικών μονάδων των πανεπιστημιακών νοσοκομείων 

Αιγινητείου και Αρεταιείου προς τις οργανικές μονάδες του ν. 

1586/86 και καθορισμός προϊσταμένων των μονάδων αυτών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΚΑΙ 
ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις των άρθρων 9 παρ. 10 και 16 παρ. 
8 του Ν. 1586/86 (ΦΕΚ 37/τ. Α'/86), αποφασίζουμε: 

Άρθρο 1 

Αντιστοίχηση μονάδων 

Μέχρι την έκδοση του οργανισμού των Πανεπιστημιακών Νοσοκο¬ 
μείων Αιγινητείου και Αρεταιείου η αντιστοιχία των υφισταμένων οργα¬ 
νικών μονάδων κάθε νοσοκομείου προς τις οργανικές μονάδες των παρ. 
3, 4 και 9 του άρθρου 9 του Ν. 1586/86, ορίζεται ως εξής: 

1. Η Διοικητική Υπηρεσία κάθε νοσοκομείου (άρθρο 6 παρ. 1 του 
Β.Δ. 154/73 ΦΕΚ 49/Α'/73) με Διεύθυνση. 

2. Η Φαρμακευτική υπηρεσία κάθε νοσοκομείου (άρθρο 6 παρ. 1 του 
Β.Δ. 154/73 ΦΕΚ 49/Α/73) με τμήμα. 

3. Η Τεχνική Υπηρεσία κάθε νοσοκομείου (άρθρο 6 παρ. 1 του Β.Δ. 
154/73)ΦΕΚ 49/Ά/73) με τμήμα. 

4. Η Βοηθητική Υπηρεσία κάθε νοσοκομείου (άρθρο 6 παρ. 1 του 
Β.Δ. 154/73 ΦΕΚ 49/Α’/73) με τμήμα. 

5. α) Η Νοσηλευτική υπηρεσία του Αιγινήτειου Νοσοκομείου (άρθρο 
6 παρ. 1 του Β.Δ. 154/73 ΦΕΚ 49/Α'/73) και άρθρο 1 του Π.Δ. 
695/81 ΦΕΚ 173/Α-/81) με Διεύθυνση. 

6. Η Νοσηλευτική υπηρεσία του Αρεταιείου νοσοκομείου (άρθρο 6 
παρ. 1 του Β.Δ. 154/73 ΦΕΚ 49/Α'/73) και άρθρο 5 παρ. 1 Π.Δ. 
514/81 ΦΕΚ 136/Α/81) με Διεύθυνση. 

Άρθρο 2 

Καθορισμός Προϊσταμένων 

Οι Προϊστάμενοι των οργανικών μονάδων των Πανεπιστημιακών νο¬ 
σοκομείων Αιγινητείου και Αρεταιείου ορίζονται ως εξής: 

1. Της Διοικητικής Υπηρεσίας κάθε νοσοκομείου υπάλληλοι του κλά¬ 
δου ΠΕ Διοικητικού - Οικονομικού. 

2. Των τμημάτων της Διοικητικής Υπηρεσίας: α) Οικονομικών Υπη¬ 
ρεσιών και β) Διοικητικής Μέριμνας, υπάλληλοι του κλάδου ΠΕ Διοικη¬ 
τικού - Οικονομικού ή ΤΕ Διοικητικού - Λογιστικού ή ΔΕ Διοικητικού - 
Λογιστικού. 

3. Της Φαρμακευτικής Υπηρεσίας κάθε νοσοκομείου υπάλληλοι του 
κλάδου ΠΕ Φαρμακοποιών. 

4. Της Τεχνικής Υπηρεσίας κάθε νοσοκομείου υπάλληλοι του κλάδου 
ΔΕ Τεχνικού. 

5. Της Βοηθητικής Υπηρεσίας κάθε νοσοκομείου υπάλληλοι του κλά¬ 
δου ΔΕ Διοικητικού - Λογιστικού. 

6. Της νοσηλευτικής υπηρεσίας του Αιγινήτειου νοσοκομείου και των 
τμημάτων αυτής υπάλληλοι του κλάδου ΠΕ ή ΤΕ Νοσηλευτικής. 

7. Της Νοσηλευτικής Υπηρεσίας του Αρεταιείου νοσοκομείου υπάλ¬ 


ληλοι του κλάδου ΠΕ ή ΤΕ Νοσηλευτικής ή ΤΕ Μαιευτικής. 

8. Η Τεχνική και η Βοηθητική Υπηρεσία κάθε νοσοκομείου αποτε¬ 
λούν οργανικές μονάδες (Τμήματα) της Διοικητικής Υπηρεσίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Μαΐου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ & ΘΡΛΓΩΝ 

ΑΝΑΣΤΑΣΙΟΣ ΠΕΠΟΝΗΣ ΓΙΩΡΓΟΣ Α. ΠΑΠΑΝΔΡΕΟΥ 
-*- 

Αριθ. ΙΒ/4050 (11) 

Ανανέωση συμβάσεων έργου για την καθαριότητα των δημόσιων σχο¬ 
λείων Α/θμιας και Β/θμιας Εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις του άρθρ. 12 παρ. 2 του Ν. 1835/ 
1989 (ΦΕΚ 76/ΤΑ/85), αποφασίζουμε: 

Οι συμβάσεις έργου για τον καθορισμό των δημόσιων σχολείων Α/ 
θμιας και Β/θμιας Εκπαίδευσης," που έχουν συναφθεί από τις οικείες 
σχολικές επιτροπές ανανεώνονται για το χρονικό διάστημα από 

1.9.1989 μέχρι τη σύσταση σχολικών επιτροπών ως δημοτικών ή κοι¬ 
νοτικών νομικών προσώπων σύμφωνα με τις διατάξεις του άρθρου 2 
παρ. 2 της κανονιστικής απόφασης Δ4/162/28/3/1989 (ΦΕΚ 238/ 

5.4.1989 τ. Β') και πάντως όχι πέραν από τις 14 Μαρτίου 1990. 
Η.απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Μαΐου 1989 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 
^ -♦- 

Αριθ. Φ.136.11/Β2/1688 . (12) 

Πρόσληψη προσωπικού για τις λειτουργικές ανάγκες του Νεογνικού 
Τμήματος της Μαιευτικής Γυναικολογικής Κλινικής του Αρεταιείου 
Νοσοκομείου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 παρ. 2 του Ν. 993/79 και του άρθρου 
14 του Ν. 1735/87. 

2. Την αριθμ. ΔΙΠΙΔ Φ.40/64, 7425/88 εγκύκλιο του Υπουργείου 
Προεδρίας της Κυβέρνησης. 

3. Το έγγραφο του Αρεταιείου Νοσοκομείου του Παν/μίου Αθηνών 
259/7.4.89, αποφασίζουμε: 

Διαπιστώνοντας το απρόβλεπτο και επείγον για τις λειτουργικές ανά¬ 
γκες του Νεογνικού Τμήματος της Μαιευτικής Γυναικολογικής Κλινι¬ 
κής του Αρεταιείου Νοσοκομείου καθορίζουμε τον αριθμό του προσωπι¬ 
κού που απαιτείται για το σκοπό αυτό σε έναν (1) παιδίατρο για χρονικό 
διάστημα οκτώ (8) μηνών από 12.7.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Μαΐου 1989 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 

Αριθ. Ε5/2153 (13) 

Τροποποίηση των Ε5/7148/23.10.84 (ΦΕΚ 785/Τ.Β./84) και 
Ε5/5025/16.9.85 (ΦΕΚ 660/Τ.Β./85) αποφάσεων του 
ΥΠΕΠΘ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις 

α. της παράγρ. 6 του άρθρου 15 του Ν. 1404/83 (ΦΕΚ 173/ΤΑ/ 
83) όπως τροποποιήθηκαν με την αριθμ. 4509/9.8.85 πράξη νομοθε¬ 
τικού περιεχομένου (ΦΕΚ 492/Τ.Β.') που κυρώθηκε στο στοιχείο ιζ 
της παράγρ. 1 του άρθρου 76 του Ν. 1566/85 (ΦΕΚ 167/85). 
β. Της παράγρ. 1 του άρθρου 33 του Ν. 1404/83. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις αριθμ. Ε5/7148/23.10.84 (ΦΕΚ 785/Τ.Β./84) και Ε5/ 
5025/16.9.85 (ΦΕΚ 660/Τ.Β./85) αποφάσεις του ΥΠΕΠΘ. 

-3. Την αριθμ. 723/25.4.89 εισήγηση του Ινστιτούτου Τεχνολογι¬ 
κής Εκπαίδευσης, αποφασίζουμε: 

Τροποποιούμε τις αριθμ. Ε5/7148/23.10.84 (ΦΕΚ 785/ΤΒ) 85 
και Ε5/5025/16.9.85 (ΦΕΚ 660/ΤΒ'/85) αποφάσεις μας ως προς 
την τελευταία φράση της περίπτωσης β' και ορίζουμε ότι ειδικά για την 
πιστοποίηση της άριστης ή της καλής γνώσης αντίστοιχα της ρωσικής 
γλώσσας απαιτείται πιστοποιητικό του Ιδρύματος Μελετών Χερσονή¬ 
σου του Αίμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Μαΐου 1989 

Ο ΥΠΟΥΡΓΟΣ 

Γ. ΠΑΠΑΝΔΡΕΟΥ 
- -+- · 

Αριθ. ΤΠΠΟ/ΑθΙΚ/Β/19779 (14) 

Ί Ανάθεση έργου από το ΚΘΒΕ. 

ΟΙ ΥΠΟΥΡΓΟΙ 

(ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 15 του Ν. 1735/87 «Προσλήψεις στο 
δημόσιο τομέα, κοινωνικός έλεγχος στη δημόσια διοίκηση κλπ» (ΦΕΚ 
195/Α/87). 

2. Τις ΔΙΠΙΔ/940/9207/10.11.87 και ΔΙΠΙΔ/Φ.91/96/3029/ 
28.3.88 εγκυκλίους του Υπουργείου Προεδρίας της Κυβ/σης. 

3. Τις εξαιρετικές Υπηρεσιακές ανάγκες του Κρατικού Θεάτρου Βο¬ 
ρείου Ελλάδος, αποφασίζουμε: 

Καθορίζουμε τον αριθμό των προσώπων, στα οποία μπορούν να ανα¬ 
τεθούν από το Κρατικό Θέατρο Βορείου Ελλάδος τα έργα που περιγρά- 
φονται παρακάτω, για χρονικό διάστημα μέχρι δώδεκα μήνες, προκει- 
μένου να καλυφθούν ανάγκες του θεατρικού αυτού Οργανισμού, κατά 
τη διάρκεια της θεατρικής περιόδου 1989-90, ως εξής: 

Α. Ένας (1) Πολιτικός Μηχανικός ή Αρχιτέκτονας 

Έργο: Συντονισμός και επίβλεψη της σύνταξης κτιριολογικού προ¬ 
γράμματος μελετών και εκτέλεσης των απαραίτητων εργασιών αποκα¬ 
τάστασης του «Βασιλικού θεάτρου». 

Προσόντα: Πτυχίο Πολιτικού Μηχανικού ή Αρχιτέκτονα. 

Συνολική αμοιβή: 1.600.000 δρχ. 

Το έργο κατά την εκτέλεσή του θα παρακολουθείται από τις αρμόδιες 
Υπηρεσίες της Νομαρχίας Θεσσαλονίκης. 

Β. Ένας (1) Δημοσιογράφος. 

Έργο: Εξυπηρέτηση των αναγκών του Γραφείου Τύπου και Δημο¬ 
σίων Σχέσεων του θεάτρου σε εξειδικευμένα έργα όπως π.χ.: Σύνταξη 
δελτίου σε καθημερινή βάση, οργάνωση και επιμέλεια συνεντεύξεων τύ¬ 
που για τις παραγωγές του θεάτρου, ειδική μέριμνα για τη μετάδοση 
από τα ραδιοτηλεοπτικά μέσα ηχογραφημένων σκηνών παραστάσεων, 
μεσολάβηση μεταξύ των καλλιτεχνικών συνεργατών των έργων και 
των εκπροσώπων του Τύπου για συνεντεύξεις με στόχο τη δημοσιότητα 
του Θεάτρου, επιλογή σκηνών και άλλου παραστατικού υλικού του 
ΚΘΒΕ προς φωτογράφηση από τη σκοπιά του δημοσιογραφικού ενδια¬ 
φέροντος για μεγαλύτερη δημοσιότητά του θεάτρου κλπ. 

Προσόντα: Απολυτήριο Λυκείου, επαρκής γνώση και εμπειρία δημο¬ 
σιογραφίας, γνώση μιας ξένης γλώσσας και προϋπηρεσία σε πολιτιστικά 
και καλλιτεχνικά θέματα στα ραδιοτηλεοπτικά μέσα. 

Συνολική αμοιβή: 1.200.000 δρχ. 

Το έργο κατά την εκτέλεσή του θα παρακολουθείται από τον Δ/ντή 
και το Γραφείρ Δημοσιών Σχέσεων του Θεάτρου. 

Γ. Ένας (1) Οργανωτής Αρχείου. 

Έργο: Μελέτη, ταξινόμηση και οργάνωση του αρχείου θεατρικών 
αντικειμένων και μακεττών του θεάτρου (σκηνογραφικές και ενδυματο- 
λογικές μακέττες πλαστικές και ζωγρφαφικές, θεατρικά κοστούμια και 
αντικείμενα ιστορικής και καλλιτεχνικής σημασίας, αρχείο προγραμμά¬ 
των παραστάσεων, αρχείο φωτογραφιών, διαφημιστικό υλικό παραστά¬ 
σεων κλπ.). 

Προσόντα: Πτυχίο Ανωτάτης Εκπαίδευσης, με ειδικές γνώσεις στην 
οργάνωση αρχείου, άριστη γνώση μιας τουλάχιστον ξένης γλώσσης και 
γνώση θεμάτων θεατρολογίας. 

Συνολική αμοιβή: 1.500.000 δρχ. 


Το έργο κατά την εκτέλεσή του θα παρακολουθείται από τον Δ/ντή 
του θεάτρου. 

Τα ανωτέρω έργα, τα οποία είναι απόλυτα εξειδικευμένα, δεν ανάγο¬ 
νται στον κύκλο καθηκόντων των υπαλλήλων του Κρατικού Θεατρικού 
Βορείου Ελλάδος και θα εκτελεσθούν στους χώρους του Θεάτρου, σε 
χρόνο που δεν θα συνδέεται με το ωράριο λειτουργίας τής Υπηρεσίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Μαΐου 1989 

. ΟΙ ΥΠΟΥΡΓΟΙ , ' 

•ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

ΑΝΑΣΤΑΣΙΟΣ ΠΕΠΟΝΗΣ Μ.-Α.(ΜΕΛΙΝΑ) ΜΕΡΚΟΥΡΗ 

-♦- 

Αριθ. 14820 (15) 

Ανασυγκρότηση Επιτροπής συντονισμού και οικον. υποστήριξης διορ¬ 
γανώσεων ειδικών προγραμμάτων, έργων υποδομής ειδικών αθλη¬ 
τικών προγραμμάτων. 

- Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Γ. Τις διατάξεις του Α.Ν. 397/68 «περί επανασυστάσεως της 
Γ.Γ.Α. και των αρμοδιοτήτων αυτής». 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Τις διατάξεις του Ν. 1646/86 «Μέτρα πρόληψης και καταστολής 
της βίας στους αθλητικούς χώρους και άλλες διατάξεις». 

4. Τις διατάξεις του Ν. 1566/85 «Δομή και λειτουργία της πρωτο¬ 
βάθμιας και δευτεροβάθμιας εκπαίδευσης και άλλες διατάξεις». 

5. Την 4951/10.8.88 απόφαση του Αναπλ. Υπουργού Πολιτισμού 
«Συγκρότηση Επιτροπής κλπ», αποφασίζουμε: 

Ανασυγκροτείται η Επιτροπή συντονισμού και οικον. υποστήριξης 
διοργανώσεων ειδικών προγραμμάτων, έργων υποδομής ειδικών αθλη¬ 
τικών δραστηριοτήτων που ορίσθηκε με την 4951/10.8.88 απόφαση 
και ορίζονται ως μέλη οι παρακάτω: 

1. Αγγελονίδης Ιωάννης, Δ/ντής Αγωνιστικού Αθλητισμού, ως πρό¬ 
εδρος. 

2. Κοτσολάκης Εμμαν., Δ/ντής Προαγωγής Αθλητισμού, ως μέλος 

3. Χασιώτης Χρήστος, Δ/ντής Ανάπτυξης Αθλητισμού, ως μέλος 

4. Χανδακάς Βασίλειος, Δ/ντής εκτέλεσης έργων, ώς μέλος 

5. Μιχαηλίδου Μαίρη, Δ/ντρια Λαϊκού Πολιτισμού, ως μέλος. 
Διευθυντής και οικον. υπόλογος ορίζεται ο.Χατζηνούσκας Στέργιος 

και Γραμματέας ορίζεται ο Κων/νος Βαλεργάκης. 

Κατά τα λοιπά ισχύει η 4951/10.8.88 απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Μαΐου 1989 

Η ΥΠΟΥΡΓΟΣ 

ΜΑΡΙΑ ΑΜΑΛΙΑ (ΜΕΛΙΝΑ) ΜΕΡΚΟΥΡΗ 
—-♦-- 

Αριθ. ΥΠΠΟ/ΑΡΧ/Β1/Φ31/10937/243 (16) 

Χαρακτηρισμός του Ι.Ν. Κοιμήσεως Θεοτόκου Πέρσαινας Ηλείας ως 
κτιρίου χρήζοντος ειδικής κρατικής προστασίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/55227/23.12.88 (ΦΕΚ 923/Β/ 
23.12.88) για μεταβίβαση αρμοδιοτήτων υπουργού και δικαιώματος 
υπογραφής «Με Εντολή υπουργού» στο Γενικό Γραμματέα του ΥΠΠΟ, 
όπως αυτή διορθώθηκε με το ΦΕΚ 37/Β/20.1.89 και όπως συμπλη¬ 
ρώθηκε με την αριθμό ΥΠΠΟ/ΓΝΟΣ/3265/25.1.89 Υ.Α. (ΦΕΚ 
73/Β/1.2.89). 

2. Τις διατάξεις του Ν. 1469/50 «Περί προστασίας ειδικής κατηγο¬ 
ρίας οικοδομημάτων κλπ.». 

3. Γνωμοδότηση του Τοπικού Συμβουλίου Μνημείών Ν.Δ. Ελλάδας, 
όπώς αυτή διατυπώθηκε στην αριθμ. 2/2.3.89 Συνεδρία του, αποφασί¬ 
ζουμε: 

Χαρακτηρίζουμε ως κτίριο που χρειάζεται ειδική κρατική προστασία 
το ναό της Κοιμήσεως Θεοτόκου Πέρσαινας' Ηλείας, διότι αποτελεί 
στοιχείο ιστορικής μνήμης για τους κατοίκους της Πέρσαινας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 1989 

Με εντολή Υπουργού 
Ο Γενικός Γραμματέας 

Γ. ΘΩΜΑΣ 

-4- 

Αριθ. 20161/1807 (17) 

Καθορισμός ανώτατου ορίου πρόσληψης έκτακτου προσωπικού για κά¬ 
λυψη εποχιακών και πρόσκαιρων αναγκών στον ΟΣΕ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 13 παρ. 2 του Ν. 1735/87 «Προσλή¬ 
ψεις στο Δημόσιο Τομέα, Κοινωνικός Έλεγχος στη Δημόσια Διοίκηση, 
πολιτικά δικαιώματα και άλλες διατάξεις». 

2. Τη διάταξη του άρθρου 1 παρ. 6 εδ. γ' του Ν. 1256/82 «για την 
πολυθεσία, την πολυαπασχόληση' και την καθιέρωση ανώτατου ορίου 
απολαβών στο δημόσιο τομέα κλπ». 

3. Την αριθμ. 437/15.9.88 απόφαση του Δ.Σ. του ΟΣΕ, με την 
οποία καθορίζεται το ανώτατο όριο προσωπικού που μπορεί να προσ¬ 
λαμβάνεται με σύμβαση εργασίας ιδιωτικού δικαίου ορισμένου χρόνου, 
για την κάλυψη παροδικής φύσης εποχιακών ή άλλων περιοδικών ή 
πρόσκαιρων αναγκών από τον ΟΣΕ αποφασίζουμε: 

Καθορίζουμε, για κάθε συγκεκριμένο τομέα δραστηριότητας, το 
ανώτατο όριο προσωπικού που μπορεί να προσλαμβάνεται με σύμβαση 
εργασίας ιδιωτικού δικαίου ορισμένου χρόνου για την κάλυψη εποχια¬ 
κών ή άλλων περιοδικών ή πρόσκαιρων αναγκών του ΟΣΕ ως εξής: 

1. Για την αντιμετώπιση των εποχιακών αναγκών φύλαξης ισοπέ- 
δων διαβάσεων κατά τη θερινή περίοδο και επισκευής δηλεζαμαξών για 
τη μεταφορά φρούτων και λοιπών οπωροκηπευτικών σε περίοδο αιχμής 
μπορεί να προσλαμβάνονται: 

α) Φύλακες ισοπέδων διαβάσεων μέχρι είκοσι (20) άτομα. Τυπικό 
προσόν απολυτήριο υποχρεωτικής εκπαίδευσης, όπως καθορίζεται με 
το άρθρο 22 του Π.Δ. 194/88. 


β) Εργάτες Μηχ/σίων-Εργοστασίων μέχρι εξήντα επτά (67) άτομα. 
Τυπικό προσόν απολυτήριο υποχρεωτικής εκπαίδευσης, όπως καθορίζε¬ 
ται με το άρθρο 22 του Π.Δ. 194/88. 

γ) Τεχνίτες Μηχ/σίων - Εργοστασίων, μέχρι ενενήντα τέσσερα (94) 
άτομα. , 

δ) Απολυμαντές μέχρι δύο (2) άτομα. Τυπικόν προσόν απολυτήριο 
υποχρεωτικής εκπαίδευσης, όπως καθορίζεται με το άρθρο 22 του Π.Δ. 
194/88 και πιστοποιητικό αποφοίτησης από σχολή απολυμαντών. 

2. Για την αντιμετώπιση πρόσκαιρων αναγκών κατασκευής παρακα¬ 
μπτήριων γραμμών, σιδηροδρομικής σύνδεσης βιομηχανιών, λιμένων, 
χώρων εθνικής ασφάλειας με την κύρια σιδηροδρομική γραμμή και 
έκτακτων συμβάντων που αφορούν την ασφάλεια κυκλοφορίας, μπορεί 
να προσλαμβάνονται: 

α) Εργάτες συντήρησης γραμμής μέχρι εκατόν είκοσι (120) άτομα, 
με τυπικό προσόν απολυτήριο υποχρεωτικής εκπαίδευσης, όπως καθο¬ 
ρίζεται με το άρθρο 22 του Π.Δ. 194/88. 

β) Τεχνίΐες ηλεκτρολόγοι εναερίων γραμμών μέχρι τριάντα (30) 
άτομα. 

γ) Τεχνίτες τεχνικών συνεργείων μέχρι δέκα πέντε (15) άτομα, 
δ) Τεχνίτες μεταλλικών έργων μέχρι δώδεκα (12) άτομα. 

3. Για την πρόσληψη του προσωπικού των περιπτώσεων 1γ, 2β, 2γ 
και 2δ απαιτείται ως τυπικό προσόν τίτλος σπουδών Τεχν. Επαγγελμα¬ 
τικών Λυκείων ή Τεχνικών Επαγγελματικών Σχολών ή Σχολών Μα¬ 
θητείας του ΟΑΕΔ (Ν. 1346/1983) ή άλλων ισότιμων σχολικών μονά¬ 
δων της ημεδαπής ή αλλοδαπής αντίστοιχης ειδικότητας. 

4. Εκτός από τους φύλακες ισοπέδων διαβάσεων, τους εργάτες μηχ/ 
σίων και τους απολυμαντές η μισθοδοσία των οποίων θα βαρύνει την 
εκμετάλλευση, οι υπόλοιποι θα προσλαμβάνονται εφ’ όσον υπάρχει ανά¬ 
γκη για την πραγματοποίηση επενδύσεων και θα βαρύνουν τις επενδύ¬ 
σεις. 

Η απόφαση αυτή να δημοσιευθεί στην Εφημερίδα της· Κυβερνήσεως. 

Αθήνα, 1 Μαΐου 1989 

ΟΙ ΥΠΟΥΡΓΟΙ ' - 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΝΑΣΤΑΣΙΟΣ ΠΕΠΟΝΗΣ ΠΑΝΑΓΙΩΤΗΣ ΡΟΥΜΕΛΙΩΤΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΗΣ ΧΑΡΑΛΑΜΠΟΥΣ 


_ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕ^< 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β> 

» 

» 

» 

Β’ 

» 

10.000 

Υ) 

» 

» 

» 

Γ’ 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

') 

» 

» 

» 

Α.Ε. &Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















